**CSÖMÖR NAGYKÖZSÉG ÖNKORMÁNYZATÁNAK**

**HIRDETMÉNYE AZ ÓVODAI BEIRATKOZÁSRÓL**

**A 2024/2025. NEVELÉSI ÉVRE VONATKOZÓAN**

Csömör Nagyközség Önkormányzata értesíti azokat a kedves szülőket, akiknek gyermeke a harmadik életévét 2024. augusztus 31. napjáig betölti, hogy a fenntartásában működő **Csömöri Nefelejcs Művészeti Óvodában** a 2024/2025--ös nevelési évre szóló

**BEIRATKOZÁS IDŐPONTJA: 2024. május 6-9.**

hétfőtől-szerdáig 900 – 1500 óraközött

csütörtökön 800 – 1700 óra között történik,

a Csömöri Nefelejcs Művészeti Óvodában (2141 Csömör, Laki u. 3.)
Telefonszám: 06-28/543-940

**Az óvoda felvételi körzete:** **Csömör Nagyközség közigazgatási területe**

 A Csömöri Nefelejcs Művészeti Óvoda Alapító Okirata értelmében olyan gyermekeket tud felvenni, akik csömöri lakcímmel rendelkeznek (legalább az egyik szülő lakcímkártyáján feltüntetett címnek meg kell egyeznie a gyermek lakcímével).

**Felvehető gyermekek**

A nemzeti köznevelésről szóló 2011. évi CXC. törvény alapján **az óvodába a gyermek harmadik életévének betöltése után vehető fel, akik 2024. augusztus 31-ig betöltik a 3. életévüket, ők óvodakötelesek.**

Az óvoda köteles felvenni, átvenni azt a gyermeket, aki életvitelszerűen az óvoda körzetében lakik, valamint elsősorban a körzetben dolgozó szülők gyermekei kerülnek felvételre.

**Szabad férőhely esetén lehetőség van óvodánkba beiratkozni**

Szabad kapacitás esetén a vezető felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen minden hároméves és annál idősebb gyermek óvodai felvételi kérelme teljesíthető.

**Az óvodakötelezettségről**

A nemzeti köznevelésről szóló 2011. évi CXC. törvény (Nkt.) 8. §. (2) bekezdése alapján minden gyermek abban az évben, amelynek augusztus 31. napjáig betölti a 3. életévét, a nevelési év kezdő napjától (2024. szeptember 1-jétől) legalább napi négyórás óvodai nevelésben vesz részt.

Az Nkt. 49. § (1) bekezdése alapján az óvodai felvétel, átvétel jelentkezés alapján történik. A jelenleg bölcsődében elhelyezett gyermekek estében is.

A szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett Tájékoztatóban meghatározott időpontban a lakhely/tartózkodási hely szerint illetékes óvodába.
Ez a kötelezettség azokra a gyerekekre vonatkozik, akik 2021. szeptember 1-je előtt születtek, és még nem járnak óvodába. Az ezen határnapig született gyermekek 2024. szeptember 1-től óvodakötelesek.

**Az óvodai beiratkozáshoz szükséges köziratok**

* - a gyermek nevére kiállított személyazonosságot igazoló hatósági igazolvány,
* - gyermek születési anyakönyvi kivonata,
* - a gyermek nevére kiállított lakcímet igazoló hatósági igazolvány,
* - a gyermek TAJ-száma
* - a szülő (törvényes képviselő) nevére kiállított személyi azonosító és lakcímét igazoló hatósági igazolvány,
* - nem magyar állampolgárság esetén, az ország területén való tartózkodás jogcímét igazoló okirat.

**A bemutatásra kerülő egyéb dokumentumok**

* oltási kézikönyv (az elmaradt oltás pótlása után jöhet csak be a gyermek az óvodába),
* sajátos nevelési igényű gyermek esetében a szakértői és rehabilitációs bizottság szakértői határozata,
* halmozottan hátrányos helyzetű gyermek esetén szülői nyilatkozat,
* a rendszeres gyermekvédelmi kedvezményről készült határozat,
* „Adatlap óvodai beiratkozáshoz” *(*mely letölthető az óvoda honlapján található „Dokumentumok” menüpontból, vagy beszerezhető az óvoda titkárságán).

A beiratkozáshoz szükséges adatokat kérjük pontosan, az okmányokban szereplő adatok feltüntetésével és olvasható módon kitölteni szíveskedjenek!

**A nemzetiségi óvodai nevelés**

A német és a szlovák nemzetiségi óvodai nevelés megszervezésre kerül a Csömöri Nefelejcs Művészeti Óvodában, 2141 Csömör, Laki u. 3. szám alatt.

A nemzetiségi nevelési igényt a felvételi adatlapon kell jelezni, a jogszabály által előírt nyilatkozatot a beiratkozás során kell kitölteni.

**Integráltan nevelhető sajátos nevelési igényű gyermekek**

Az óvoda az Alapító Okiratának megfelelően a Szakértői és Rehabilitációs Bizottság szakvéleménye alapján ellátja a különleges bánásmódot igénylő, a többi gyerekkel együtt nevelhető:

* beszédfogyatékos,
* akadálymentesítést nem igénylő járóképes, vagy kevés segédeszközzel közlekedő mozgásszervi fogyatékos,
* érzékszervi (látási, hallási) fogyatékos,
* pszichés fejlődési zavarral küzdő sajátos nevelési igényű gyermekek integrált nevelését.

Amennyiben a gyermeke orvosi vagy Szakértői Bizottság véleményével rendelkezik, kérjük, jelezze az intézményben a beiratkozás ideje alatt.

**Külföldi tartózkodásról**

A napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének - jogszabályban előírt - utolsó határnapját követő tizenöt napon belül írásban értesíteni az Oktatási Hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke az óvodakötelezettségét a jövőben külföldön teljesíti, előzetesen köteles értesíteni az óvodavezetőt.

**Felmentés a kötelező óvodai nevelésben történő részvétel alól**

Az Nkt. 8. § (2) bekezdése értelmében:

a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. **A szülő - tárgyév április 15. napjáig benyújtott - kérelme alapján**

a gyermek jogos érdekét szem előtt tartva,

* annak az évnek az augusztus 31. napjáig, amelyben a gyermek a negyedik életévét betölti,
* különös méltánylást érdemlő esetben, újabb kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a megyei kormányhivatal általános illetékességgel eljáró járási hivatala) felmentheti a gyermeket az óvodai foglalkozáson való részvétel alól, ha a gyermek családi körülményei, sajátos helyzete indokolja.

A tartós gyógykezelés alatt álló gyermek esetében a kérelem a tárgyév április 15. napja után is benyújtható.

**Az óvodai felvétel tárgyában meghozott döntés közlésének határnapja**

Az óvoda vezetője az óvodai felvételi, átvételi kérelemnek helyt adó döntését jelen helyzetben elektronikus formában, a kérelem elutasítására vonatkozó döntését határozati formában közli a szülővel/gondviselővel legkésőbb 2024. június 30. napjáig.

**Jogorvoslati lehetőség**

Az óvodavezető írásbeli döntése ellen a szülői felügyeleti jogot gyakorló szülő a közléstől számított tizenöt napon belül fellebbezési kérelmet nyújthat be a fenntartóhoz az óvoda vezetőjének címezve.

A szülő a fenntartó döntésének bírósági felülvizsgálatát kérheti, a közléstől számított harminc napon belül jogszabálysértésre hivatkozással.

**A szabálysértésekről, a szabálysértési eljárásról** és a szabálysértési nyilvántartási rendszerről szóló 2012. évi II. törvény 247. § (1) a) pontja alapján az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

Kérjük, hogy amennyiben a szülő, törvényes képviselő nem a kötelező felvételt biztosító óvodába szeretné gyermekét beíratni, akkor erre irányuló szándékának bejelentését - a kötelező felvételt biztosító óvoda nevének és címének megjelölésével elektronikus úton a keknefelejcsovoda@csomor.hu e-mail címen jelezze.

**Az első óvodai foglalkozási nap: 2024. szeptember 2. (hétfő)**

Ezen a napon kerül átvételre az eddig bölcsődében elhelyezett, óvodába felvett gyermek is. A gyermekek fogadása az óvodában a nevelési év első napjától folyamatosan történik.

Csömör, 2024. február 22.

.

 Fábri István sk.

 polgármester